**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR – VOB – 1328/2024 - 8

Číslo: CRD – 1056/2024

**320a**

**S p o l o č n á s p r á v a**

výborov Národnej rady Slovenskej republiky o  prerokovaní návrhu poslanca Národnej rady Slovenskej republiky Samuela MIGAĽA na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (**tlač 320a**) - **druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

Národná rada Slovenskej republiky uznesením č. **332** z 12. 6. 2024 pridelila návrh poslanca Národnej rady Slovenskej republiky Samuela MIGAĽA na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (**tlač 320a**) - **druhé čítanie** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre obranu a bezpečnosť ako gestorskému

Výbory prerokovali predmetný návrh zákona v stanovenej lehote.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol návrh zákona pridelený, zaujali nasledovné stanoviská:

**Ústavnoprávny výbor Národnej rady Slovenskej republiky** uznesením č. 141 z 5. septembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi.**

**Výbor Národnej rady Slovenskej republiky pre obranu a bezpečnosť** uznesením č. 44 z 9. septembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

**Výbor Národnej rady Slovenskej republiky pre financie a rozpočet** uznesením č. 104 zo 6. septembra 2024 odporučil Národnej rade Slovenskej republiky návrh zákona **schváliť s pozmeňujúcimi a doplňujúcimi návrhmi**.

Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:

1. V názve zákona sa za slovami „ktorým sa“ vkladajú slová „mení a“.

Legislatívno-technická úprava v súvislosti so zosúladením názvu zákona s úvodnou vetou zákona a obsahom novely zákona č. 315/2001 Z. z. o Hasičskom a záchrannom zbore v znení neskorších predpisov.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I, 1. bode, § 33 odsek 7 sa slová „dobu, ktorá sa nezapočítava do doby“ nahrádzajú slovami „čas, ktorý sa nezapočítava do času“.

Legislatívno-technická úprava súvisiaca so zosúladením terminológie „čas výsluhy“ s § 34 ods. 4. zákona č. 315/2001 Z. z. o Hasičskom a záchrannom zbore v znení neskorších predpisov.

Výbor Národnej rady Slovenskej republiky pre obranu a bezpečnosť

Ústavnoprávny výbor Národnej rady Slovenskej republiky

Výboru Národnej rady Slovenskej republiky pre financie a rozpočet

**Gestorský výbor odporúča schváliť**

1. V čl. I, druhom bode, § 97 ods. 3 sa za slovo „vrátane“ vkladajú slová „služobnej pohotovosti podľa § 92 ods. 1 a ods. 2 písm. a) a“.

Do priemerného týždenného služobného času, ktorý nemôže prekročiť 48 h za týždeň, sa výslovne uvádza aj trvanie služobnej pohotovosti. Určená služobná pohotovosť bezprostredne nadväzuje na výkon štátnej služby príslušníkov s nerovnomerne rozvrhnutým služobným časom, ktorej rozvrhnutie je každoročne dohodnuté v Kolektívnej zmluve vyššieho stupňa pre príslušníkov Hasičského a záchranného zboru. Pre rok 2024 je služobný čas rozvrhnutý na 16 hodín vykonávania štátnej služby a časť určenej služobnej pohotovosti v trvaní 8 hodín.

Výboru Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. V čl. I, druhom bode, § 97 ods. 3 sa slová „písm. a) až c) a“ nahrádzajú slovami „písm. a) až d), okrem rekondičného pobytu podľa § 161 ods. 4 písm. a), a odseku 1“ a slová „prvý bod“ sa nahrádzajú slovami „prvého bodu“.

Navrhuje sa, aby sa rekondičný pobyt príslušníkov Hasičského a záchranného zboru, v súlade s § 161 ods. 4 písm. b) zákona o Hasičskom a záchrannom zbore, vykonávaný formou aktívneho odpočinku neposudzoval ako vykonávanie štátnej služby príslušníkov s nerovnomerne rozvrhnutým služobným časom. Uvedená forma rekondičného pobytu je poskytovaná príslušníkom na základe ich písomnej žiadosti, za čas rekondičného pobytu formou aktívneho odpočinku príslušníkovi nepatria náhrady výdavkov a nadriadený nemá žiadnu kompetenciu príslušníka kontrolovať.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

1. Čl. II znie:

„Čl. II

Tento zákon nadobúda účinnosť 1. novembra 2024 okrem čl. I prvého bodu, ktorý nadobúda účinnosť 1. januára 2025.“.

Posunutie nadobudnutia základnej účinnosti návrhu zákona na 1. november 2024 sa navrhuje z dôvodu potreby zabezpečiť dostatočný časový priestor na všetky legislatívne procesy a úkony spojené so schválením zákona a jeho zverejnením.

Oddialenie účinnosti čl. I prvého bodu na 1. januára 2025 sa navrhuje z rozpočtových dôvodov, ako aj kvôli potrebe vykonania nevyhnutných zmien v interných predpisoch.

Výbor Národnej rady Slovenskej republiky pre obranu a bezpečnosť

**Gestorský výbor odporúča schváliť**

**IV.**

Gestorský výbor na základe stanovísk výborov k návrhu poslanca Národnej rady Slovenskej republiky Samuela MIGAĽA na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (**tlač 320a**) vyjadrených v ich uzneseniach uvedených pod bodom **III.** tejto správy a v stanoviskách poslancov vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča**

hlasovať o bodoch zo spoločnej správy takto**: o bodoch č. 1 až 5 hlasovať spoločne a tieto schváliť.**

Zároveň **odporúča** Národnej rade Slovenskej republiky predmetný **návrh zákona schváliť v znení schválených pozmeňujúcich a doplňujúcich návrhov uvedených v tejto správe.**

Gestorský výbor určil spoločného spravodajcu výborov **Michala Barteka** vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Spoločná správa** výborov Národnej rady Slovenskej republiky k návrhu poslanca Národnej rady Slovenskej republiky Samuela MIGAĽA na vydanie zákona, ktorým sa dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (**tlač 320a**) v druhom čítaní bola schválená uznesením Výboru Národnej rady Slovenskej republiky pre obranu a bezpečnosť **č. 46** na svojej **24. schôdzi.**

V Bratislave 9. septembra 2024

**Tibor GAŠPAR, v.r.**

predseda výboru